[ad_1]
India vs Afghanistan 1st T20i predicted Playing XI : विराट कोहली के फैंस उम्मीद कर रहे थे कि करीब 15 महीने बाद उनकी टी20 इंटरनेशनल के लिए मैदान में वापसी होगी, लेकिन मैच से एक दिन पहले ही उनकी उम्मीदों का गहरा धक्का लगा। हेड कोच राहुल द्रविड़ ने साफ कर दिया है कि पहले मुकाबले में कोहली नहीं खेल पाएंगे। वैसे तो द्रविड़ ने उनके न खेलने का कुछ साफ कारण नहीं दिया और पारिवारिक कारण कहकर टाल गए। लेकिन सभी को पता है कि 11 जनवरी को कोहली की बेटी वामिका का जन्मदिन है। इसलिए वे परिवार के साथ रहना पसंद कर रहे हैं। खैर, अब विराट कोहली नहीं खेल रहे हैं तो फिर टीम इंडिया की प्लेइंग इलेवन क्या हो सकती है, यानी टीम में किसी एंट्री होने की संभावना है। चलिए जरा इस पर बात करते हैं।
रोहित शर्मा के साथ यशस्वी जायसवाल करेंगे ओपनिंग, शुभमन गिल तो तीसरे नंबर पर मौका संभव
मुकाबले से एक दिन पहले मीडिया से बात करते हुए हेड कोच राहुल द्रविड़ ने साफ कर दिया है कि कप्तान रोहित शर्मा के साथ उनके सलामी जोड़ीदार यशस्वी जायसवाल होंगे। विराट कोहली नहीं खेल रहे हैं तो ऐसे में हो सकता है कि शुभमन गिल को तीसरे नंबर पर मौका दिया जाए। शुभमन गिल पंजाब के ही रहने वाले हैं, ऐसे में उनका खेलना बनता है। इन टॉप थ्री बल्लेबाजों के बाद अगर आगे की बात करें तो संजू सैमसन नंबर चार पर बल्लेबाजी के लिए आ सकते हैं। वैसे तो टीम में जितेश शर्मा भी हैं, लेकिन संजू सैमसन को मौका मिलने की संभावना जताई जा रही है। इससे पहले हाल ही में उन्होंने साउथ अफ्रीका के खिलाफ तीसरे नंबर पर बल्लेबाजी करते हुए शानदार शतक जड़ा था। यानी वे फार्म हैं और इसका फायदा भारतीय टीम को मिल सकता है।
शिवम दुबे और रिंकू सिंह की भी प्लेइंग इलेवन में बन सकती है जगह
हार्दिक पांड्या की गैरहाजिरी में शिवम दुबे को टीम में मौका दिया गया है। वे बतौर आलराउंडर खेलते हुए नजर आ सकते हैं। वे बल्लेबाजी के साथ साथ चार ओवर की गेंदबाजी भी कर सकते हैं। वहीं रिंकू सिंह का भी खेलना करीब करीब तय माना जा रहा है। आखिरी के ओवर्स में तेजी से रन बनाने के मामले में इस वक्त उनका कोई सानी नहीं है। चाहे टीम पहले बल्लेबाजी कर रही हो या फिर गेंदबाजी। इसके अलावा टीम के पास अक्षर पटेल और वॉशिंगटन सुंदर के रूप में दो टॉप क्लास स्पिनर हैं, जो बल्लेबाजी भी कर सकते हैं। टीम में कुलदीप यादव और रवि बिश्नोई जैसे स्पेशलिस्ट स्पिनर हैं, लेकिन बल्लेबाजी को देखते हुए अक्षर और सुंदर का सेलेक्शन प्लेइंग इलवेन के लिए किया जा सकता है। वहीं तीन तेज गेंदबाजों के रूप में अर्शदीप सिंह, आवेश खान और मुकेश कुमार का खेलना करीब करीब तय सा है।
पहले मैच की संभावित प्लेइंग इलेवन : रोहित शर्मा, यशस्वी जायसवाल, शुभमन गिल, संजू सैमसन, शिवम दुबे, रिंकू सिंह, अक्षर पटेल, वॉशिंगटन सुंदर, अर्शदीप सिंह, आवेश खान, मुकेश कुमार।
टीम इंडिया का पूरा स्क्वाड : रोहित शर्मा (कप्तान), शुभमन गिल, यशस्वी जायसवाल, विराट कोहली, तिलक वर्मा, रिंकू सिंह, जितेश शर्मा (विकेटकीपर), संजू सैमसन (विकेटकीपर), शिवम दुबे, वॉशिंगटन सुंदर, अक्षर पटेल, रवि बिश्नोई, कुलदीप यादव, अर्शदीप सिंह, आवेश खान, मुकेश कुमार।
इंडिया टीवी पर खेल की ये खबरें भी पढ़ें
[ad_2]